Registračné číslo: 313/2019-2060-2100

KONTRAKT

na rok 2020

uzatvorený medzi

Ministerstvom hospodárstva SR

a

 Slovenskou inovačnou a energetickou agentúrou

Preambula

*V súlade s uznesením vlády SR č. 1370 z 18. decembra 2002 v znení uznesenia vlády SR  
č. 328/2012 zo 6. júla 2012 sa uzatvára kontrakt medzi ústredným orgánom štátnej správy – Ministerstvom hospodárstva SR a ním priamo riadenou štátnou príspevkovou organizáciou – Slovenskou inovačnou a energetickou agentúrou (ďalej len „kontrakt“). Kontrakt nie je zmluvou v zmysle Obchodného zákonníka, ale plánovacím aktom, vymedzujúcim niektoré vzťahy medzi Ministerstvom hospodárstva SR a Slovenskou inovačnou a energetickou agentúrou.*

Článok I.

Účastníci kontraktu

**Zadávateľ: Ministerstvo hospodárstva SR**

Sídlo: Mlynské nivy 44/a, 827 15 Bratislava 212,

Štatutárny orgán : Ing. Peter Žiga, PhD., minister

Bankové spojenie: Štátna pokladnica

Číslo účtu (IBAN): SK52 8180 0000 0070 0006 1569

IČO: 00686832

(ďalej len „MH SR“)

a

**Riešiteľ: Slovenská inovačná a energetická agentúra**

Sídlo: Bajkalská 27, 827 99 Bratislava 27

Štatutárny orgán : Ing. Alexandra Velická, PhD., generálna riaditeľka

Bankové spojenie: Štátna pokladnica

Číslo účtu (IBAN): SK65 8180 0000 0070 0006 2596

IČO: 00002801

(ďalej len „SIEA“)

(MH SR a SIEA ďalej aj „účastníci kontraktu“)

Článok II.

Predmet kontraktu

1. Predmetom tohto kontraktu je zabezpečenie plnenia, resp. splnenia úloh a činností vykonávaných SIEA v súlade so zriaďovacou listinou a prílohou č. 1 tohto kontraktu a v súvislosti s tým poskytnutie bežného a kapitálového transferu na činnosť a administráciu SIEA.

Článok III.

Výška rozpočtových prostriedkov a platobné podmienky

1. Objem rozpočtových prostriedkov na činnosť a administráciu SIEA na rok 2020 je stanovený v súlade s listom č. 09161/2020-2110-04824 z 28. 1. 2020, ktorým boli rozpísané záväzné ukazovatele štátneho rozpočtu na rok 2020 v nasledovnej špecifikácii:
   1. Na podprogram 07L 04 Podpora programov rezortu MH SR – administrácia SIEA:

a) bežné výdavky sú schválené vo výške 2 482 100 eur,

b) kapitálové výdavky sú schválené vo výške 38 000 eur.

1.2. Na podprogram 0EK 0J Informačné technológie financované zo štátneho rozpočtu – MH SR:

a) bežné výdavky na prvok 0EK 0J 01 „Systémy vnútornej správy“ 15 000 eur,

b) bežné výdavky na prvok 0EK 0J 03 „Podporná infraštruktúra“ 48 700 eur.

Následne bol rozpočet bežných výdavkov SIEA na rok 2020 upravený interným rozpočtovým opatrením č. 1 z  29. 1. 2020 v podprograme 07L 04 Podpora programov rezortu MH SR – administrácia SIEA nasledovne:

# - navýšenie o 74 500 eur na financovanie bežných výdavkov súvisiacich so zvýšením platov zamestnancov v nadväznosti na nariadenia vlády SR, ktorým sa upravujú platové tarify,

- navýšenie o 116 000 eur na realizáciu úlohy „Implementácia schém ŠP na podporu rozvoja e-mobility (budovanie infraštruktúry elektromobility na Slovensku, poskytovanie dotácií na nákup vozidiel s alternatívnymi typmi pohonu)“,

* navýšenie o 40 000 eur na úvodnú komunikačnú kampaň k splneniu úloh členských štátov na národnej úrovni a konferenciu v súvislosti so zavedením štítkov a zmien stupníc na štítkoch.

Rozpočet bežných výdavkov na podprograme 07L 04 Podpora programov rezortu MH SR – administrácia SIEA je po zrealizovanej internej úprave rozpočtu vo výške 2 712 600 eur.

1. Poskytnutie a použitie rozpočtových prostriedkov sa riadi zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách“) a zákonom č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov (ďalej len „zákon o štátnej pokladnici“).
2. Uvoľňovanie rozpočtových prostriedkov na číslo účtu SIEA, ktorý je uvedený v Článku I. tohto kontraktu, sa realizuje mesačne na základe písomnej žiadosti SIEA doručenej MH SR. Žiadosť musí okrem iného obsahovať: výšku požadovaných rozpočtových prostriedkov a účel ich použitia, uvedenie časti programovej štruktúry kapitoly MH SR, rozpočtovú klasifikáciu a v prípade kapitálových výdavkov tiež číslo investičnej akcie.
3. V zmysle zákona o rozpočtových pravidlách môže SIEA použiť kapitálové výdavky na určený účel aj v dvoch rozpočtových rokoch nasledujúcich po rozpočtovom roku, na ktorý boli rozpočtované. Bežné výdavky, ktoré budú SIEA poskytnuté po 1. auguste 2020 a ktoré nebude možné použiť do konca roku 2020, môže SIEA použiť do 31. marca nasledujúceho rozpočtového roku.

Článok IV.

Práva a povinnosti účastníkov kontraktu

1. MH SR sa zaväzuje zabezpečiť financovanie predmetu kontraktu uvedeného v Článku II. poskytovaním rozpočtových prostriedkov formou transferu v zmysle zákona o štátnej pokladnici.

1. MH SR má právo vykonávať kontrolu plnenia všetkých ustanovení tohto kontraktu.
2. SIEA sa zaväzuje:

* zabezpečiť plnenie, resp. splnenie stanovených úloh a činností v požadovanej kvalite a v stanovených termínoch,
* maximálne hospodárne a efektívne vynakladať rozpočtové prostriedky v súlade so stanoveným účelom, zabezpečiť ich riadne vedenie v účtovnej evidencii a na žiadosť MH SR bezodkladne predložiť požadované údaje z účtovnej evidencie SIEA,
* umožniť kontrolu plnenia všetkých ustanovení tohto kontraktu, zároveň poskytovať MH SR požadovanú súčinnosť a prípadne prijať opatrenia na nápravu zistených nedostatkov.

**Článok V.**

Spôsob vyhodnotenia kontraktu

1. Vyhodnotenie plnenia úloh a činností vyplývajúcich z tohto kontraktu bude SIEA vykonávať formou správy polročne. Vyhodnotenie, odsúhlasené z hľadiska obsahového zamerania vecne príslušnými útvarmi MH SR, predloží SIEA sekcii rozpočtu a financovania MH SR najneskôr do 30. dňa po skončení príslušného polroka. Vyhodnotenie čerpania finančných prostriedkov bude SIEA predkladať formou správy sekcii rozpočtu a financovania MH SR štvrťročne najneskôr do 30. dňa po skončení príslušného štvrťroka okrem vyhodnotenia čerpania za posledný štvrťrok, ktoré predloží do 25. dňa po skončení posledného štvrťroka.
2. Súčasťou už predloženého plnenia úloh a činností a vyhodnotenia čerpania finančných prostriedkov podľa odseku 1. tohto článku bude stanovisko (vyjadrenie) sekcie štrukturálnych fondov EÚ MH SR, ktoré SIEA zabezpečí za čerpanie finančných prostriedkov za vybrané úlohy stanovené v rámci operačných programov.
3. SIEA je povinná po uplynutí rozpočtového roka vykonať finančné zúčtovanie poskytnutých rozpočtových prostriedkov podľa zákona o rozpočtových pravidlách a spôsobu určeného Ministerstvom financií SR a predložiť ho sekcii rozpočtu a financovania MH SR.

Článok VI.

Záverečné ustanovenia

1. Tento kontrakt je možné meniť a dopĺňať len na základe písomných a očíslovaných dodatkov, schválených a podpísaných oboma účastníkmi kontraktu.
2. Kontrakt je vyhotovený v siedmich rovnopisoch, z ktorých MH SR obdrží päť rovnopisov a SIEA dva rovnopisy.
3. Kontrakt sa uzatvára na dobu určitú do 31. decembra 2020. Nadobúda platnosť dňom schválenia a podpísania oboma účastníkmi kontraktu. Tento kontrakt je povinne zverejňovanou zmluvou podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a nadobúda účinnosť dňom nasledujúcim po jeho prvom zverejnení v Centrálnom registri zmlúv vedenom Úradom vlády SR.
4. Účastníci kontraktu vyhlasujú, že si tento kontrakt prečítali, porozumeli jeho obsahu a právnym účinkom z neho vyplývajúcim. Uzatvárajú ho na základe slobodnej, vážnej a určitej vôle, na znak čoho pripájajú svoje podpisy.

V Bratislave dňa  V Bratislave dňa

Za MH SR: Za SIEA:

|  |  |  |
| --- | --- | --- |
|  |  |  |
| Ing. Peter Žiga, PhD.  minister |  | Ing. Alexandra Velická, PhD.  generálna riaditeľka |